Engstrøm & Sødring
Engstrøm & Sødring er et dansk musikforlag, en musikhandel og til 1965 en koncertdirektion, der blev grundlagt i 1938 af Knud Engstrøm (1906-1965) og Christen Sødring (1897-1979). Forlaget har udgivet bl.a. nutidig dansk musik og musik af ældre komponister i en række videnskabelige udgaver samt en række musikfaglige bøger. I 2001 blev forlaget overtaget af pladeproducer, direktør Nils Winther.